তিনিই ভেনেজুয়েলার প্রেসিডেন্ট! ঘোষণা ট্রাম্পের

ওয়েব ডেস্ক : ভেনেজুয়েলার (Venezuela) প্রেসিডেন্ট ও তাঁর স্ত্রীকে বন্দি করেছেন মার্কিন প্রেসিডেন্ট ডোনাল্ড ট্রাম্প (Donald Trump)। তার পরেই সামনে আসছে, ভেনেজুয়েলার কার্যকরী প্রেসিডেন্ট (Acting President of Venezuela) হয়েছেন ট্রাম্প। তবে অন্য কোথাও নয়, গোটা বিশ্বের তথ্যভাণ্ডার উইকিপিডিয়াতে (Wikipedia) এই তথ্যই লেখা রয়েছে। এ নিয়ে আন্তর্জাতিক বিশেষজ্ঞরা মনে করছেন, ভেনেজুয়েলার নতুন প্রেসিডেন্ট হয়েছেন ডেলসি রডরিগেজ। কিন্তু ব কলমে সে দেশ চালাচ্ছেন মার্কিন প্রেসিডেন্ট নিজেই।

সোমবার ট্রুথ সোশালে একটি স্ক্রিনশট শেয়ার করেন ট্রাম্প (Trump)। সেখানে উইকিপিডিয়ার (Wikipedia) পেজের স্ক্রিনশট দেওয়া হয়েছে, যেখানে ট্রাম্পকে ভেনেজুয়েলার কার্যকরী প্রেসিডেন্ট হিসেবে লেখা রয়েছে। তবে কিছুক্ষণ পরে সেই তথ্য সরিয়ে নেওয়া হয়। কিন্তু ইতিমধ্যে বিষয়টি ভাইরাল হয়ে গিয়েছে। যা নিয়ে জোর চর্চা শুরু হয়েছে।

আরও খবর : ফের আমেরিকায় বন্দুবাজের হামলা! মৃত ৬

গত তিন জানুয়ারি ভেনেজুয়েলার (Venezuela) রাজধানী কারাকাসে হামলা চালিয়েছিল মার্কিন সেনা। সেই অপারেশনের মাঝেই প্রেসিডেন্ট নিকোলাস মাদুরোকে অবহরণ করা হয়। তাঁকে সেখান থেকে মার্কিন জেলে নিয়ে আসা হয়। তার পরেই ভেনেজুয়েলার পরবর্তী প্রেসিডেন্ট হিসাবে শপথ নিয়েছেন ডেলসি রডরিগেজ। তবে সে দেশের তেল বিক্রি থেকে শুরু করে বিভিন্ন বিষয় ওয়াশিংটনই নিয়ন্ত্রণ করছে বলেই জানা যাচ্ছে।

প্রসঙ্গত, সম্প্রতি সমাজমাধ্যে একজন বলেছিলেন, ‘কিউবার প্রেসিডেন্ট হবেন বিদেশসচিব মার্কো রুবিও।’ এর উত্তরে ট্রাম্প জানিয়েছিল, এটা হলেই ভালো হবে। এর পরেই উইকিপিডিয়ায় ট্রাম্পকে ভেনেজুয়েলার কার্যকরী প্রেসিডেন্ট হিসেবে লেখার খবর সামনে এল। ফলে প্রশ্ন উঠছে, ভেনেজুয়েলার পর কি এবার কিউবার (Cuba) বিরুদ্ধে কোনও বড় ধরণের পদক্ষেপ করবেন ট্রাম্প।

দেখুন অন্য খবর :

The post তিনিই ভেনেজুয়েলার প্রেসিডেন্ট! ঘোষণা ট্রাম্পের first appeared on KolkataTV.